জানা যায়, বিএনপির কেন্দ্রীয় নেতাদের বহনকারী গাড়ির বহর রাত ১০ টায় ফেরীতে করে ভোলা থেকে বরিশাল চরকাউয়া ফেরিঘাটে পৌছে। ফেরীটি বরিশাল নগরীর ঘাটে পৌছার পর হান্নান শাহ ও আলতাফ হোসেন চৌধুরীকে বহনকারী গাড়ি ফেরী ত্যাগ করে সার্কিট হাউজের উদ্দেশ্যে চলে যায় কিন্তু রাজনসহ অন্যান্য নেতাদের বহনকারী গাড়িটি ফেরী থেকে ঘাটে ওঠা ধরলে গাড়ির সামনে দুইটি মটরসাইকেল আড়াআাড়ি করে রেখে পথ আটকে ফেলা হয়। এরপর বিএনপির কেন্দ্রীয় সাংগঠনিক সম্পাদক মজিবর রহমান সরোয়ার সরোয়ারপন্থী যুবদল নেতা কামরুল হাসান রতন, আলাউদ্দিনসহ ২০-২৫ জন  স্বশস্ত্র ছাত্রদল-যুবদল নেতাকর্মী গাড়ির দরজা খুলে রাজনকে টেনে হিচরে বের করে আনার চেষ্টা করে। হামলাকারী যুবকরা রাজনকে টেনে হিচরে বের করতে ব্যর্থ হয়ে গাড়ির মধ্যেই তাকে ধারালো অস্ত্র দিয়ে কোপায়।